बंद पड़े हैं हैंडपंप, छह माह से नहीं सामग्री
तेज गर्मी की तपन के साथ ही ग्रामीण अंचलों में पीने के पानी की समस्या सबसे बड़ी परेशानी का सबब बनती जा रही है। कई गांव में हैंडपंप दम तोड़ते नजर आ रहे हैं, तो कुओं बावड़ियों में भी कम मात्रा में पानी बचा है। ऐसे में लोग पानी को लेकर यहां-वहां भटकने लगे हैं।
वहीं दूसरी ओर ग्रामीण क्षेत्रों में पेयजल सुविधा की सबसे महत्वपूर्ण जिम्मेदारी निभाने वाले पीएचई के पास बीते छह माह बजट न होने काम सभी योजनाओं के काम ठप पड़े हैं। विभाग का अकाउंट खाली है। जहां पानी का संकट है वहां न तो बोर हो पा रहे हैं न ही हैंडपंप सुधर पा रहे हैं। इतना ही नहीं करोड़ों रूपए की लागत से स्वीकृत नलजल योजनाओं का काम भी बंद पड़ा है। बजट की कमी के चलते करीब 5 करोड़ से अधिक का भुगतान रूका पड़ा है। विभाग की खस्ता हालत का अंदाजा इस बात से लगाया जा सकता है कि बिगड़े हैंडपंपों के सुधार के लिए सामग्री तक नहीं है। जबकि जिला प्रशासन भी पेयजल संकट से निपटने के लिए तैयार नहीं है।
सुधारने के लिए सामग्री भी नहीं बची : एक ओर पीएचई बजट की कमी से जूझ रहा है तो वहंी दूसरी ओर हैंडपंपों को सुधारने के लिए उसके पास सामान भी नहंी बची है। रिजर्व में जो सामान था वह भी खत्म हो गया है। ऐसे में ग्रामीण अंचलों में सैकड़ों गांव में हैंडपप बंद पड़े हैं। बटियागढ़ ब्लॉक के ग्राम खड़ेरी, गूगरा लड़ई बम्होरी, सेहरा, आलमपुर, मुहली गांव में लगे अधिकांश हैंडपंप दो-दो माह से बंद पड़े हैं। खड़ेरी गांव में 30 हैंडपंप लगे हैं। जिसमें से 20 हैंडपंप करीब दो माह से बंद पड़े हैं। गांव के कमलेश नामदेव, शंकर नामदेव, दशरथ पटेल, मोहन लाल, जुगल रजक ने बताया कि प्राइमरी स्कूल, आंगनबाड़ी केंद्र एवं बस्ती के भीर लगे करीब 20 हैंडपंप दो माह से बंद पड़े हैं। कई बार शिकायत की लेकिन बताया गया कि सामग्री नहीं है। जब आ जाएगी तो सुधार दिए जाएंगे। वहीं पीएचई द्वारा सामग्री की कमी के चलते जिले में 147 हैंडपंप खराब होने की बात कही जा रही है। वहीं दूसरी ओर बजट की कमी के चलते 50 से अधिक नलजल योजनाओं का काम रूका हुआ है।
ठेका प्रणाली बंद: जिले में हैंडपंपों के सुधार के लिए पीएचई विभाग द्वारा बीते वर्ष पथरिया, हटा, तेंदूखेड़ा में ठेका प्रणाली लागू की थी। जिसमें ठेकेदार के कर्मचरियों द्वारा हैंडपंप संधारण के कार्य में काफी लापरवाही बरती गई थी। जिससे इस बार विभाग द्वारा ठेका प्रणाली को बंद कर दिया गया है। हैंडपंप संधारण कार्य में गड़बड़ी के चलते विभाग ने ठेकेदारों का भुगतान भी रोक दिया है। जिससे ठेकेदारों का विभाग पर करीब 5 करोड़ से अधिक की राशि बकाया है। वहीं दूसरी ओर सिंगल पंप भी इस वर्ष नहीं मंगाए गए हैं। बीते वर्ष 300 से अधिक सिंगल पंप मंगाए गए थे, जिन्में से अधिकांश पंप सरंपच, सचिवों या जनप्रतनििधियों के घरों में लगे हुए हैं। जिससे इस वर्ष सिंगल फेस पंप भी नहीं मंगाए जा रहे हैं।
जिले के सभी ब्लॉकों में विभाग के अधिकारियों के पास रोजाना 50 से अधिक शिकायतें आ रही हैं लेकिन मैकेनिकों के पास पर्याप्त सामग्री न होने के कारण उन्हें काफी परेशानी हो रही है। एक मैकेनिक ने बताया कि सबसे ज्यादा परेशानी पाइप लाइन में हो रही है। गर्मी बढ़ने के साथ ही वाटर लेबल नीचे जाने के कारण पाइप लाइन बढ़ाने की आवश्यकता है लेकिन विभाग से पाइप ही नहीं मिल रहे हैं।
विभाग के पास छह माह से सामग्री नहीं है। रिजर्व में रखी सामग्री भी खत्म हो गई है। पाइप लाइन व अन्य सामान के लिए दो बार शासन के पास मांग पत्र भेजा गया है। संभवत: इसी माह सामग्री आ जाएगी। - पारसनाथ चौधरी, स्टोर शाखा प्रभारी
देखिए सभी विभाग के पास पर्याप्त सामग्री उपलब्ध हैं। कहां के हैंडपंप बंद पड़े हैं बताइए। बजट की कमी जरूर है। बीच में कुछ बजट आया भी था। लेकिन वह काफी कम था। जल्द ही बजट आ जाएगा। - केएस पवार, ईई पीएचई
खड़ेरी में प्राइमरी मिडिल स्कूल में लगा हैंडपंप तीन माह से खराब पड़ा है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva